Oupa vas na hy glo kleindogter (7) verkragArgieffoto ŉ 67-jarige man verskyn Vrydag in die Bloemfontein-landroshof op aanklag dat hy sy sewejarige kleindogter verkrag het. Konst. Peter Kareli, woordvoerder van die polisie, het gesê die meisie is glo twee keer deur die oupa verkrag. Die eerste voorval het in 2014 plaasgevind toe die kind glo van die skool af teruggekeer het en sy en haar oupa alleen tuis was. Die oupa het haar glo beveel om haar klere uit te trek waarna hy haar verkrag het. Die oupa, ŉ pensionaris, het sy kleindogter glo ná die voorval beloof dat hy haar maandeliks geld van sy pensioen sal gee. Die meisie het haar ma van die beweerde verkragtings vertel nadat sy glo in Maart 2015 weer verkrag is. Die ma het die saak onmiddellik by die polisie aangemeld en die oupa is in hegtenis geneem